section_heading: Politički angažman
paragraph_text: Na 1. Općem saboru HDZ-a 24. i 25. veljače 1990. izabran je za člana Središnjeg odbora te je bio član tog tijela idućih deset godina. Na prvim slobodnim izborima u travnju 1990. izabran je za vijećnika u Skupštini Grada Zagreba. Izvršni odbor Središnjice HDZ-a imenuje ga za 13. rujna 1990. za predsjednika Mladeži HDZ-a. Kapulica od tada intenzivno radi na ustrojavanju i okupljanju stranačkog podmlatka. Na 1. Konvenciji u Puli izabran je za nacionalnog predsjednika Mladeži HDZ-a, zatim ponovno 1994. na Konvenciji u Osijeku te 1996. na 3. Konvenciji u Splitu. Na 4. Konvenciji 1998. u Zagrebu više se nije kandidirao, ali je izabran za predsjednika njenog Nacionalnog odbora.